Document ID: 32004R1761

KOMISSION ASETUS (EY) N:o 1761/2004,
annettu 12 päivänä lokakuuta 2004,
kukkakaalialan erityistoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon 28 päivänä lokakuuta 1996 hedelmä- ja vihannesalan yhteisestä markkinajärjestelystä annetun neuvoston asetuksen (EY) N:o 2200/96 (1) ja erityisesti sen 17 artiklan,
sekä katsoo seuraavaa:
(1)
Kukkakaalituotannolle on ominaista markkinoille toimitettavien määrien erittäin suuri vaihtelevuus sääolosuhteiden mukaan. Myös kukkakaalien kysyntä vaihtelee sääolosuhteiden mukaan, mutta tarjontaan nähden käänteisellä tavalla. Tämän vuoksi tuoreiden kukkakaalien markkinat kehittyvät nopeasti ja ennalta arvaamattomalla tavalla, ja muun kuin jalostukseen tarkoitetun tuoreen tuotteen hintahaarukka markkinoilla on erittäin suuri. Ilmiö toistuu joka vuosi epäsäännöllisesti ja vaihtelevalla laajuudella, minkä vuoksi kukkakaalialan vaikeudet ovat pysyviä.
(2)
Asetuksen (EY) N:o 2200/96 IV osastossa säädetyn ja neuvoston asetuksen (EY) N:o 2200/96 soveltamista koskevista yksityiskohtaisista säännöistä hedelmä- ja vihannesalan interventiojärjestelmän ja markkinoiltapoistamisjärjestelmän osalta 21 päivänä tammikuuta 2004 annetulla komission asetuksella (EY) N:o 103/2004 (2) täytäntöönpannun interventiojärjestelmän mukaan markkinoilta poistetut määrät eivät saa milloinkaan markkinointivuoden aikana ylittää 10:tä prosenttia kaupan pidetystä määrästä. Kukkakaalialan lyhyen aikavälin suhdannevaihtelujen voimakkuuden vuoksi kyseinen rajoitus estää tuottajaorganisaatioita sääntelemästä markkinoita tehokkaasti tavanomaisen intervention avulla.
(3)
Alan kilpailukyvyn parantamiseksi olisi pantava täytäntöön säännöksiä, joilla helpotetaan suhdannevaihtelujen tasaamista. Erityistukea myöntämällä olisi edistettävä eräiden alun perin tuoreiden tuotteiden markkinoille tarkoitettujen määrien jalostamista silloin, kun suhdanteisiin liittyvä liikatarjonta romahduttaa hinnat, edellyttäen että kyseiset määrät täyttävät tietyt laatuvaatimukset. Tuen määrän olisi kuitenkin oltava selvästi pienempi kuin tuoreiden tuotteiden markkinoille tarkoitetun kukkakaalin ja jalostettavaksi tarkoitetun kukkakaalin hinnan välinen erotus, jotta mekanismi ei lisäisi tuotantoa.
(4)
Lisäksi olisi varmistettava, että tuottajaorganisaatiot pyrkivät omin keinoin estämään ja hallinnoimaan suhdannekriisejä. Tuottajaorganisaatioiden olisi sen vuoksi suhdannekriisien estämiseksi ja hallinnoimiseksi varmistettava, että jalostettavaksi toimitetaan ilman tukea tietty vähimmäismäärä kukkakaaleja.
(5)
Koska toimen tarkoituksena on tasoittaa ajoittaisia tuotantohuippuja, tuotannon osuus, johon näitä uusia säännöksiä tai perinteistä markkinoilta poistamista sovelletaan, voi edelleenkin olla enintään 15 prosenttia.
(6)
Tuottajaorganisaatioiden, jotka haluavat soveltaa näitä säännöksiä, on varmistettava jalostajilleen sopimusten avulla toimitusten vähimmäismäärät koko markkinointivuoden ajan, jotta kyseisten jalostajien toiminta ei olisi kokonaan riippuvainen tuoreiden tuotteiden markkinoille tarkoitettujen kukkakaalien suhdannekriiseistä.
(7)
Kriisin määrittelemiseksi on syytä vahvistaa hintanoteeraus, joka toimii viitearvona tuoreiden kukkakaalien markkinoiden suhdannevaihtelua seurattaessa, sekä hintataso, jonka alittuessa kyseisen hintanoteerauksen osalta on katsottava, että tuoreiden kukkakaalien markkinat ovat kriisissä ja että erityistoimenpiteitä on ryhdyttävä soveltamaan.
(8)
Tällaisen järjestelmän soveltamiseksi ja jotta jalostettuja kokonaismääriä voidaan valvoa, tuottajien on annettava tiedoksi kaikki jalostajille toimitetut kukkakaalit, myös ne toimitukset, joille ei myönnetä säädettyä tukea.
(9)
Erityistoimenpiteet ovat uutuus hedelmä- ja vihannesalan yhteisten markkinajärjestelyjen yleisiin välineisiin nähden. Tässä vaiheessa niiden soveltamisalaa olisi rajoitettava paitsi talousarvion ja määrän kannalta myös ajallisesti, jotta ennen säännösten soveltamisalan laajentamista niiden vaikutus voidaan arvioida täsmällisesti. Jotta talousarviomäärärahoja ei ylitettäisi, on tarpeen säätää tukihakemusten tiedoksiantamisesta neljännesvuosittain hakemuksiin mahdollisesti sovellettavan vähennysprosentin vahvistamiseksi. Tiedoksiantojärjestelmän toimiminen edellyttää, että jos tuottajaorganisaatiot ilmoittavat tukihakemuksista myöhässä, toimi menettää tukikelpoisuutensa.
(10)
Jalostettujen kokonaismäärien tarkastusten on koskettava sekä fyysisesti toimitettuja eriä painoilmoitusten paikkansapitävyyden varmistamiseksi että jälkikäteen tehtävää tuottajaorganisaatioiden ja jalostajien rekisteröimien ilmoitettujen fyysisten liikkeiden ja kirjanpitoon merkittyjen liikkeiden vastaavuuden varmistamista. Tarkastuksiin olisi liityttävä seuraamuksia, joiden olisi oltava oikeassa suhteessa mahdollisiin sääntöjenvastaisuuksiin.
(11)
Jäsenvaltioiden olisi toimitettava tarvittavat tiedot mahdollisimman pian komissiolle, jotta se voi seurata tarkkaan toimenpiteen soveltamista.
(12)
Hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Kohde
1. Tuottajaorganisaatioille myönnetään tässä asetuksessa säädetyin edellytyksin tukea 50 euroa tonnilta eräistä yhteisössä korjatuista CN-koodiin Tuottajaorganisaatioille myönnetään tässä asetuksessa säädetyin edellytyksin tukea 50 euroa tonnilta eräistä yhteisössä korjatuista CN-koodiin 0704 10 00 kuuluvista kukkakaaleista, jotka ne toimittavat jalostajille hintojen alentuessa tuoreiden kukkakaalien markkinoilla. kuuluvista kukkakaaleista, jotka ne toimittavat jalostajille hintojen alentuessa tuoreiden kukkakaalien markkinoilla.
2. Edellä olevassa 1 kohdassa tarkoitettu tuki maksetaan neljännesvuosittain 3 artiklan toisessa alakohdassa säädettyinä ajanjaksoina tietyistä jalostajille toimitetuista ja näiden hyväksymistä kukkakaalimääristä silloin kun 5 artiklan 5 kohdan ensimmäisessä alakohdassa tarkoitetut hintaedellytykset täyttyvät.
3. Tämän artiklan 1 kohdassa säädetty tuki maksetaan kunkin neljännesvuotisjakson osalta jalostajille toimitetuista ja näiden hyväksymistä määristä, jotka eivät kuulu 4 artiklan 2 kohdan c alakohdassa säädettyihin vähimmäismääriin, sanotun kuitenkaan rajoittamatta 8 artiklan 4 kohdan säännösten soveltamista.
Edellä olevassa 1 kohdassa tarkoitettua tukea saavien määrien ja asetuksen (EY) N:o 2200/96 23 artiklassa tarkoitettujen säännösten mukaisesti markkinoilta poistettujen määrien summa ei kuitenkaan saa olla yli 15 prosenttia saman neljännesvuotisjakson aikana kaupan pidetystä määrästä.
2 artikla
Laatua koskevat vähimmäisvaatimukset
Jalostettavaksi toimitettujen tuotteiden on oltava kokonaisia, virheettömiä, kunnollisia, myyntikelpoisia ja jalostukseen sopivia. Niissä ei saa olla mätää.
3 artikla
Tuottajaorganisaatioiden ennakkohakemus
Tuottajaorganisaation on 1 artiklassa tarkoitettua tukea saadakseen:
a)
oltava hyväksytty tai esihyväksytty asetuksen (EY) N:o 2200/96 mukaisesti;
b)
pitänyt tehdä etukäteen kukkakaalia koskevia sopimuksia yhden tai useamman jalostajan kanssa;
c)
jätettävä tukea koskeva ennakkohakemus jäsenvaltion toimivaltaisille viranomaisille vähintään 15 päivää ennen kyseisen tuottajaorganisaation toisessa alakohdassa säädetyistä jaksoista valitseman ensimmäisen jakson alkua.
Hakemuksessa on oltava erityisesti jäljennökset ensimmäisen kohdan b alakohdassa tarkoitetuista sopimuksista, ja sen on koskettava jotakin seuraavista jaksoista:
a)
1 päivän marraskuuta 2004 ja 31 päivän tammikuuta 2005 välinen jakso;
b)
1 päivän helmikuuta 2005 ja 30 päivän huhtikuuta 2005 välinen jakso;
c)
1 päivän toukokuuta 2005 ja 31 päivän heinäkuuta 2005 välinen jakso;
d)
1 päivän elokuuta 2005 ja 31 päivän lokakuuta 2005 välinen jakso.
4 artikla
Sopimukset
1. Edellä olevan 3 artiklan ensimmäisen kohdan b alakohdassa tarkoitetut sopimukset on tehtävä kirjallisina. Niiden on katettava 3 artiklan toisessa kohdassa säädetyt jaksot, joita koskevan ennakkohakemuksen tuottajaorganisaatio tekee.
2. Sopimuksissa on oltava erityisesti:
a)
allekirjoittaneen tuottajaorganisaation nimi ja osoite;
b)
jalostajan nimi ja osoite;
c)
jalostettavaksi toimitettavan raaka-aineen vähimmäismäärä jaoteltuna tarvittaessa eriin, sopimuksen alaisten tuotteiden laatuominaisuudet sekä tuottajien sitoumus toimittaa mainitut määrät ja laadut;
d)
ajanjakso, jonka ne kattavat;
e)
toimitetun raaka-aineen enimmäismäärä, jonka jalostaja sitoutuu jalostamaan kyseessä olevan sopimuksen mukaisesti;
f)
tuottajaorganisaatiolle raaka-aineesta pankki- tai postisiirtona maksettava hinta sekä toimitusvaihe, johon kyseistä hintaa sovelletaan;
g)
vahingonkorvaukset, jos jompikumpi sopimuspuoli jättää noudattamatta sopimusvelvoitteitaan, erityisesti sopimuksessa määritellyn koko hinnan maksamisen, maksumääräaikojen noudattamisen sekä sovittujen vähimmäis- ja enimmäismäärien toimitus- tai vastaanottovelvoitteen osalta.
3. Jäsenvaltiot voivat antaa sopimuksia koskevia lisäsäännöksiä.
5 artikla
Hintakynnys
1. Jäsenvaltion on tehtävä komissiolle kunkin tuotantoalueen osalta ehdotus I luokan tuotteen hinnan noteerauspaikasta sekä kokoluokkaa ja ulkoasua koskevista ominaisuuksista; I luokan tuote on vertailutuote todettaessa tuoreiden kukkakaalien markkinatilanne kyseisellä alueella.
2. Jäsenvaltion on tehtävä komissiolle vähintään yhden kuukauden pituisten jaksojen keskihintaa viiden viimeksi kuluneen markkinointivuoden aikana koskeva ehdotus jättäen huomiotta niiden vuosien keskihinnat, jolloin keskihinta oli kyseisten viiden vuoden aikana korkein tai alhaisin.
3. Jäsenvaltion on ehdotettava komissiolle kunkin tuotantoalueen osalta hintakynnystä, joka on 80 prosenttia 2 kohdassa tarkoitetusta keskihinnasta.
4. Komissio vahvistaa 1, 2 ja 3 kohdassa tarkoitettujen ehdotusten ja muiden käytettävissään olevien asiaankuuluvien tietojen perusteella 3 kohdassa tarkoitetun kynnyshinnan ja ilmoittaa sen asianomaiselle jäsenvaltiolle.
5. Edellä olevassa 1 artiklassa tarkoitettu tuki voidaan maksaa vasta, jos tämän artiklan 1 kohdassa tarkoitetussa noteerauspaikassa todettu hinta on kahden perättäisen noteerauspäivän ajan ollut alhaisempi kuin 4 kohdan mukaisesti vahvistettu hintakynnys.
Tuen maksaminen on lopetettava ensimmäistä päivää, jolloin todettu hinta on jälleen vähintään 4 kohdan mukaisesti vahvistetun hintakynnyksen suuruinen, seuraavana päivänä.
6 artikla
Ennakkohakemuksen hyväksyminen
1. Jäsenvaltion on hyväksyttävä 3 artiklassa tarkoitettu ennakkohakemus, jos 3 ja 4 artiklassa säädetyt edellytykset täyttyvät ja jäsenvaltio on toteuttanut 5 artiklassa säädetyt vahvistus- ja laskutoimet.
2. Jäsenvaltion on ilmoitettava tuottajaorganisaatioille edellytyksistä, joilla tuki voidaan niille maksaa. Sen on erityisesti ilmoitettava tuottajaorganisaatiolle 5 artiklan 4 kohdan mukaisesti vahvistettu kyseisen tuottajaorganisaation tuotantoalueen hintakynnys sekä kaikki tarvittavat 5 artiklan 1 kohdassa tarkoitettuja noteerauspaikkoja ja noteerattavan tuotteen ominaisuuksia koskevat tiedot.
7 artikla
Toimitusilmoitukset
1. Tuottajaorganisaation on 3 artiklan toisessa kohdassa säädettyjen jaksojen alkaessa ilmoitettava jäsenvaltion toimivaltaisille viranomaisille viimeistään edellisenä työpäivänä kello 18.00 kustakin toimituksesta jalostajille, joiden kanssa on tehty 4 artiklassa tarkoitetut sopimukset, mukaan luettuina määrät, joista ei tehdä jälkikäteen tukihakemusta 8 artiklan säännösten mukaisesti.
Ilmoituksessa on täsmennettävä erityisesti toimitettava määrä, käytetyn kuljetusvälineen tunnistetiedot ja sen sopimuksen viitenumero, johon kyseinen toimitus liittyy. Tiedot on toimitettava sähköisesti, ja vastaanottajina olevien viranomaisten on säilytettävä ne vähintään kolme vuotta.
Kyseessä olevien jäsenvaltioiden toimivaltaiset viranomaiset voivat pyytää toimitusten fyysisiä tarkastuksia varten tarpeellisiksi katsomiaan lisätietoja.
2. Jokaisen sopimuksen mukaisen toimituserän saapuessa jalostuslaitokseen laaditaan toimitustodistus, josta on käytävä ilmi seuraavat tiedot:
a)
päivämäärä ja kellonaika, jolloin lasti on purettu;
b)
sen sopimuksen tunnistusnumero, johon erä liittyy;
c)
nettopaino.
Toimitustodistukset on laadittava neljänä kappaleena. Ne allekirjoittaa jalostaja tai tämän edustaja sekä tuottajaorganisaatio tai tämän edustaja. Jokaisella todistuksella on oltava tunnistusnumero.
Sekä jalostajan että tuottajaorganisaation on säilytettävä yksi kappale toimitustodistuksesta.
3. Tuottajaorganisaation on toimitettava jäsenvaltion toimivaltaisille viranomaisille viimeistään toimitusviikkoa seuraavana viidentenä työpäivänä sähköisesti tiedonanto, joka sisältää 2 kohdassa tarkoitetut tiedot.
Jos 5 artiklan 5 kohdan ensimmäisessä alakohdassa tarkoitetut edellytykset täyttyvät, tuottajaorganisaation on toimitettava tämän kohdan ensimmäisessä alakohdassa tarkoitettu tiedonanto viimeistään toimituspäivää seuraavana työpäivänä.
8 artikla
Tukihakemukset ja tuen maksaminen
1. Tuottajaorganisaatioiden on jätettävä tukihakemuksensa jäsenvaltioiden toimivaltaisille viranomaisille viimeistään tukihakemuksessa tarkoitetun neljännesvuotisjakson päättymistä seuraavan kuukauden 15 päivänä.
Tukea ei myönnetä, jos hakemus jätetään kyseisen määräpäivän jälkeen.
2. Jokaisessa kutakin neljännesvuotisjaksoa koskevassa tukihakemuksessa on oltava vähintään seuraavat tiedot:
a)
tuottajaorganisaation nimi ja osoite;
b)
kyseisenä neljännesvuotisjaksona jalostettavaksi toimitettujen ja hyväksyttyjen kukkakaalien kokonaismäärä jalostajan mukaan jaoteltuna; kyseisestä kokonaismäärästä on eriteltävä määrä, joka vastaa 5 artiklan 5 kohdan ensimmäisessä alakohdassa tarkoitettujen edellytysten täyttyessä toteutettuja toimituksia;
c)
4 artiklan 2 kohdan c alakohdassa tarkoitettu vähimmäismäärä;
d)
kukkakaalien määrä, joka on poistettu markkinoilta asetuksen (EY) N:o 2200/96 23 artiklan mukaisesti;
e)
asetuksen (EY) N:o 103/2004 2 artiklan 2 kohdassa tarkoitettu kukkakaalien kaupan pidetty määrä;
f)
määrä, josta tukea haetaan.
3. Jäsenvaltioiden on toimitettava komissiolle viimeistään kyseisen neljännesvuotisjakson päättymistä seuraavan kuukauden 20 päivänä tiedot kokonaismääristä, joista tukea on haettu, eriteltyinä hakijana olevien tuottajaorganisaatioiden mukaan.
4. Jos 3 kohdassa tarkoitetut määrät eivät aiheuta sitä, että aiempina neljännesvuotisjaksoina tukea saaneiden määrien ja 3 kohdassa tarkoitettujen määrien yhteenlaskettu summa ylittää 50 000 tonnia, komissio sallii jäsenvaltion maksavan haetun tuen.
Jos aiempina neljännesvuotisjaksoina tukea saaneiden määrien ja 3 kohdassa tarkoitettujen määrien yhteenlaskettu summa on yli 50 000 tonnia, komissio vahvistaa tukihakemuksille vähennysprosentin, jota sovelletaan 3 kohdassa tarkoitettuihin määriin.
5. Jäsenvaltion toimivaltaiset viranomaiset maksavat tuen, kun 4 kohdan säännökset on pantu täytäntöön ja viranomaiset ovat tehneet 9 artiklan a alakohdassa säädetyt tarkastukset ja varmistaneet tukihakemuksen ja 7 artiklan 2 kohdassa tarkoitettujen toimitustodistusten vastaavan toisiaan.
9 artikla
Tarkastukset
1. Kullekin tuottajaorganisaatiolle ja jalostajalle on tehtävä seuraavat tarkastukset:
a)
toimitusten ja 7 artiklan 2 kohdassa tarkoitettujen toimitustodistusten vastaavuuden sekä 2 artiklassa säädettyjen laatua koskevien vähimmäisvaatimusten noudattamisen varmistamiseksi on tehtävä fyysisiä tarkastuksia, jotka koskevat vähintään:
i)
5:tä prosenttia jalostettavaksi toimitetuista määristä silloin kun 5 artiklan 5 kohdan ensimmäisessä alakohdassa tarkoitetut edellytykset eivät täyty;
ii)
50:tä prosenttia jalostettavaksi toimitetuista määristä silloin kun 5 artiklan 5 kohdan ensimmäisessä alakohdassa tarkoitetut edellytykset täyttyvät;
b)
hallinnollisia ja kirjanpidollisia tarkastuksia sen varmistamiseksi, että:
i)
kaupan pidetyt kokonaismäärät, jalostettavaksi toimitetut kokonaismäärät, 7 artiklan 2 kohdassa tarkoitetut toimitustodistusten kokonaismäärät ja tukihakemuksiin merkityt kokonaismäärät vastaavat jalostajalta saatuja maksuja, kun kyseessä ovat tuottajaorganisaatiot;
ii)
saaduista raaka-aineista valmistettujen lopputuotteiden määrä vastaa myytyjen lopputuotteiden määriä, kun kyseessä ovat jalostajat.
2. Edellä olevan 1 kohdan b alakohdan ii alakohdan soveltamiseksi tuottajaorganisaatioiden kanssa sopimuksia tekevien jalostajien on säilytettävä seuraavat tiedot vähintään kolmen vuoden ajan:
a)
saadun raaka-aineen kokonaismäärät;
b)
tuottajaorganisaatioilta, joihin sovelletaan tämän asetuksen säännöksiä, saatujen tuotteiden määrä tuottajaorganisaatioittain eriteltyinä;
c)
a alakohdassa tarkoitetuista määristä saatujen lopputuotteiden määrät;
d)
varastoissa neljännesvuotisjakson alussa ja lopussa olevien lopputuotteiden määrät.
10 artikla
Takaisinperintä ja seuraamukset
1. Tuottajaorganisaatioille aiheettomasti maksetut tuet, mukaan luettuina 9 artiklassa tarkoitetuissa tarkastuksissa havaittuihin sääntöjenvastaisuuksiin liittyvät tuet, on perittävä takaisin korkoineen.
Sovellettava korkotaso on laskettava kansallisten säännösten mukaisesti, ja se ei saa olla alempi kuin kansallisten säännösten mukaisesti takaisinperinnässä yleisesti sovellettava korkotaso.
2. Kun tämän asetuksen soveltamista koskevia sääntöjenvastaisuuksia havaitaan ja ellei kyseessä ole ilmeinen virhe, tuensaajan/hakijan on:
a)
niissä tapauksissa, joissa tuki on jo maksettu, ja 1 kohdassa säädetyn takaisinperinnän lisäksi:
i)
maksettava aiheettomasti maksettua määrää vastaava määrä, jos kyseessä on petos;
ii)
maksettava muissa tapauksissa 50 prosenttia aiheettomasti maksetusta määrästä;
b)
niissä tapauksissa, joissa tukihakemukset on jätetty 8 artiklan mukaisesti mutta tukea ei ole maksettu:
i)
maksettava aiheettomasti haettua määrää vastaava määrä, jos kyseessä on petos;
ii)
maksettava muissa tapauksissa 50 prosenttia aiheettomasti haetusta määrästä.
3. Jos kyseessä on väärä ilmoitus, jäsenvaltion on varmistettava, että tämän asetuksen säännöksiä ei sovelleta asianomaiseen tuottajaorganisaatioon, ja ilmoitettava asiasta komissiolle.
4. Takaisinperityt määrät, korot ja seuraamuksista johtuvat määrät tilitetään toimivaltaiselle maksajavirastolle, ja ne vähennetään EMOTR:sta rahoitettavista menoista.
11 artikla
Tiedonanto komissiolle
1. Jäsenvaltioiden on toimitettava komissiolle kultakin neljännesvuotisjaksolta seuraavat tiedot:
a)
jäsenvaltion 6 artiklassa tarkoitettujen säännösten mukaisesti hyväksymä luettelo ennakkohakemuksen jättäneistä tuottajaorganisaatioista;
b)
5 artiklan 1, 2 ja 3 kohdassa tarkoitetut ehdotukset kunkin tuottajaorganisaation osalta;
c)
ne määrät, joista asianomaiset tuottajaorganisaatiot ovat tehneet sopimuksia 4 artiklan 2 kohdan c ja e alakohdassa tarkoitettujen säännösten mukaisesti.
Tiedot on toimitettava komissiolle vähintään 15 päivää ennen asianomaisen neljännesvuotisjakson alkamista.
2. Jäsenvaltioiden on ilmoitettava komissiolle viipymättä, jos jokin tuottajaorganisaatio täyttää 5 artiklan 5 kohdan ensimmäisessä alakohdassa tarkoitetut edellytykset.
12 artikla
Voimaantulo
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä lokakuuta 2004.

Labels: 3
17
19
6